burgasdotpro/wikipedia huggingface dataset:
Agapénor

Agapénor alebo Agapénór ("Agapénor"/iný prepis: "Agapénór") je v gréckej mytológii syn Ankaia z Arkádie a Iotydy,bol kráľ v Arkádii.
Agapénor bol pred trójskou vojnou jedným z nápadníkov krásnej Heleny, ktorá si nakoniec za manžela vybrala spartského kráľa Menelaa.
Po únose Heleny trójskym princom Paridom, sa kráľ Agapénor so svojim vojskom z Arkádie pridal k ostatným achájskym kráľom, ktorí pod velením mykénskeho kráľa Agamemnóna vypravili proti Tróji vojsko o sile stotisíc mužov a 1186 lodí. Arkádia prispela do spoločnej flotily 60 loďami.
Agapénor potom vo vojne patril medzi najstatočnejších achájskych bojovníkov. Keď zomrel hrdina Achilles a usporiadali sa na jeho počesť veľké pohrebné hry, aj Agapénor bol ich účastníkom a nechýbal aj medzi vybranými bojovníkmi, ktorí sa v závere vojny v trójskom koni dostali za hradby Tróje a dobyli hrad kráľa Priama.
Na ceste domov z Tróje jeho flotilu zahnala búrka na ostrov Cyprus, kde sa Agapénor usadil a založil mesto Pafos. V novozaloženom meste dal potom postaviť svätyňu bohyni Afrodite.
Chřiby

Chřiby je vysočina na strednej Morave. Predstavuje geomorfologický celok Středomoravských Karpát a oddeľuje etnografické oblasti Haná a Slovácko. 
Vysočina susedí na severe s "Litenčickou pahorkatinou", na západe so "Ždánickým lesom", na juhu s "Kyjovskou pahorkatinou" a na východe s "Dolnomoravským" a "Hornomoravským úvalom". Najvyšším vrchom vysočiny je Brdo (), ktoré je zároveň najvyšším vrchom Středomoravských Karpát. Pri šírke cca 10 a dĺžke okolo 35 km je rozloha pohoria 335 km². Vodné toky prameniace v pohorí ústia do Morava, okrem Kyjovky, ktorá je prítokom Dyje.
Nissan Skyline

Nissan Skyline (スカイライン v japončine) je séria automobilov nižšej strednej triedy, športových automobilov a strednej triedy pôvodne vyrábaná spoločnosťou Prince Motor Company od roku 1955, a následne automobilkou Nissan potom, ako sa v roku 1966 obe spoločnosti spojili. Po spojení spoločností sa stal Skyline väčším náprotivkom modelu Nissan Gloria.
Model Skyline bol dizajnovaný Shinichirom Sakuraiom. Skratky R30 až R34 sú populárne hlavne u nadšencov tuningu predovšetkým pre radové šesťvalcové motory, prepĺňanie turbodúchadlom a výkonnú verziu GT-R. V súčasnosti je dostupný v karosárskych verziách kupé a sedan, pričom je najviac známy vďaka svojim zadným svetlám (od roku 1972). Výroba variantu kombi bola ukončená v roku 1989 potom, ako bol predstavený model R32.
V Guinessovej knihe rekordov bol zapísaný rekord najväčšieho sprievodu automobilov Nissan, ktorý dňa 11. apríla 2010 vytvorilo 225 automobilov Nissan Skyline jazdiacich po okruhu Silverstone Circuit v Anglicku počas International Styling and Tuning Show.
Place Charles-de-Gaulle

Place Charles-de-Gaulle ("námestie Charlesa de Gaulla"), predtým "Place de l'Étoile" ("námestie Hviezda") je námestie v Paríži. Leží na hraniciach 8., 16. a 17. obvodu.
Uprostred námestia sa nachádza Arc de Triomphe de l’Étoile. Každoročne tu štartuje Parížsky maratón. Pod námestím je stanica metra Charles de Gaulle - Étoile, kde sa krížia linky 1, 2 a 6, a kde je možné prestúpiť na linku RER A.
Opis.
Na námestí sa stretáva 12 veľkých ulíc, ktoré spoločne vytvárajú hviezdu. Zo severu a proti smeru hodinových ručičiek (smer pohybu vozidiel) to sú:
Námestie je rozdelené medzi 8., 16. a 17. obvod:
Dlažba na námestí je zvolená tak, aby pri pohľade z výšky vytvárala hviezdu. Červená dlažba tvorí trojuholníky, ktorého základne priliehajú k centrálnemu priestoru na námestí a špicami smerujú do ulíc oproti.
Pod námestím je cestný podjazd, ktorý spája priamo "Avenue des Champs-Élysées" a "Avenue de la Grande Armée". Je tu aj podzemný podchod pre chodcov, ktorý spája stred námestia s Víťazným oblúkom a chodníky na "Champs-Elysées" a "Avenue de la Grande Armée".
Názov.
Pôvodný názov bol "Place de l'Étoile". Názov „Hviezda“ je starý a poukazoval na kríženie loveckých ciest v 18. storočí, ešte pred vznikom samotného námestia. Dňa 13. novembra 1970 bolo premenované na "Place Charles-de-Gaulle" na počesť zosnulého prezidenta († 9. november 1970). Takto rýchle premenovanie po osobnosti vyvolalo nesúhlasné reakcie. Na základe toho mestská rada odsúhlasila novú vyhlášku, podľa ktorej nemôže byť verejné priestranstvo v Paríži pomenované po osobe skôr než päť rokov po jej smrti. Stanica metra pod námestím bola tiež premenovaná z "Étoile" na Charles de Gaulle - Étoile. Dnes sa neďaleko námestia v 17. obvode nachádza malá ulička "Rue de l’Étoile".
Kláštor Fontevraud

Kláštor Fontevraud je kláštor v obci Fontevraud-l'Abbaye neďaleko Saumuru v historickej časti Francúzska v Anjou (dnešný departement Maine-et-Loire). 
Dejiny.
Kráľovský ženský kláštor založil v roku 1099 pustovník Robert z Arbrisselu a prijal benediktínsku rehoľu. V roku 1106 potvrdil pápež Paschal II. nezávislosť dvojitého kláštora na akejkoľvek cirkevnej a svetskej autorite. V 12. storočí patrilo pod Fontevrault asi 100 prevorstiev v ktorých žilo na 5 000 rehoľníc a rehoľníkov. 
Opátka vo Fontevrault mala titul „veľkoopátka“ a bývala ňou dcéra miestnej vysokej šľachty či dokonca dcéra kráľovská. 
V rokoch 1804 - 1963 slúžil kláštorný areál ako väzenie.
Dochované architektonické pamiatky.
Celý rozsiahly areál kláštora je dokonalou ukážkou stavebného umenia románskej a gotickej doby. Medzi hlavné turistické atrakcie patrí pohrebisko anglických Plantagenetovcov, refektár a spálne. Kláštorný kostol pochádza z doby románskej a sú v ňom dochované stĺpy s vyrezávanými hlavicami. Krížová chodba je renesančná rovnako ako kapitula.
Busta Rhymes

Busta Rhymes, vlastným menom Trevor Tahiem Smith, Jr. (* 20. máj 1972, Brooklyn, New York, USA) je americký rapper, producent a herec. Meno Busta Rhymes mu dal Chuck D zo skupiny Public Enemy po receiverovi Georgeovi "Buster" Rhymesovi v NFL. V začiatkoch svojej kariéry bol známy divokým štýlom a módou, pričom dnes je známy svojím zložitým štýlom rapovania, do ktorého včleňuje rýchle rapovanie s množstvom rýmov. Dodnes získal jedenásť cien Grammy. Webstránka About.com ho zaradila do svojho zoznamu 50 Greatest MCs of Our Time (19872007).
G-Unit

G-Unit je americká hip-hopová skupina zo štvrte Queens v New Yorku, ktorú v roku 2000 založili East Coast rapperi 50 Cent, Tony Yayo a Lloyd Banks. Meno skupiny je skratkou názvu Guerilla Unit.
Všetci traja členovia spoločne vyrastali v rovnakej štvrti a tiež skúšali rapovať. Ich debutový album "Beg for Mercy" bol vydaný dňa 14. novembra 2003, pričom v USA sa predalo 2,3 milióna jeho kópií a celosvetovo 4 milióny kópií. Druhý štúdiový album s názvom "" bol vydaný dňa 1. júla 2008 cez vydavateľstvo G-Unit Records. Do 8. augusta 2008 sa v USA predalo 185 000 kópií tohto albumu.
Západné Beskydy

Západné Beskydy alebo Západní Beskydy (-po česky) je krajinná (geomorfologická) oblasť Vonkajších Západných Karpát na Slovensku, v Česku a Poľsku.
Stredné Beskydy

Stredné Beskydy je krajinná (geomorfologická) oblasť Vonkajších Západných Karpát na Slovensku a v Poľsku. Najvyšším vrchom je s výškou Babia hora.
Východné Beskydy

Východné Beskydy je krajinná (geomorfologická) oblasť Vonkajších Západných Karpát na Slovensku a v Poľsku. Najvyšším vrchom je s výškou Minčol.
Prídavkova ulica

Prídavkova ulica je ulica:
Priečna ulica

Priečna ulica je ulica:
Priehradná ulica

Priehradná ulica je ulica:
Fabuš

Fabuš je priezvisko, pozri Fabuš (priezvisko), napr.:
Fabuš (priezvisko)

Fabuš je slovenské priezvisko. Je rozšírené predovšetkým v Trenčianskom kraji, najviac v Dubnici nad Váhom, obciach Horné Srnie (okres Nové Mesto nad Váhom ) a Borčice (okres Ilava).
Známi nositelia.
Pozri v článku Fabuš.
Ulica E. M. Šoltésovej

Ulica E. M. Šoltésovej je ulica:
Basketbal na Východoázijských hrách

Basketbal na Východoázijských hrách je basketbalový turnaj, ktorý sa koná v rámci multišportového podujatia Východoázijských hier. Do programu hier bol turnaj prvýkrát zaradený hneď na 1. Východoázijských hrách v roku 1993 v Šanghaji. Basketbalový turnaj sa odvtedy koná pravidelne. Ženskému turnaju dominuje družstvo ; v mužskej kategórii má najvyšší počet víťazstiev .
Lesný

Lesný môže byť:
Lesný (priezvisko)

Lesný je slovenské a české priezvisko odvodené od slova les. Na Slovensku je najčastejšie v Bratislave, Kežmarku, obciach Ľubica (okres Kežmarok) a Hodruša-Hámre (okres Žarnovica). V Česku je najrozšírenejšie v Prahe.
Známi nositelia.
Pozri v článku Lesný.
Fínska demokratická republika

Fínska demokratická republika (, ) bol bábkový štát, jestvujúci v rokoch 1939–1940, ktorý počas jeho existencie uznal jedine Sovietsky zväz. Štát bol vytvorený počas zimnej vojny v Karélii, a to na území Fínska dobytom a okupovanom sovietskou armádou. 
Na čele štátu bola Fínska ľudovodemokratická vláda, prosovietsky orientovaná bábková vláda, nazývaná aj vláda z Terijoki. Na jej čele stál fínsky komunista Otto Ville Kuusinen. Súčasťou systému „Fínskej ľudovodemokratickej republiky“ bola aj Fínska ľudová armáda, ktorej pluk sa zúčastnil aj bitky pri Suomussalmi.
Zánik štátu.
Tento bábkový štát bol neskôr pripojený ku Karelskej autonómnej sovietskej socialistickej republike a vzniknuvší útvar bol povýšený na sovietsku republiku pod názvom "Karelsko-fínska sovietska socialistická republika". Spolu s touto transformáciou formálne zanikla aj jeho vláda. Karelsko-fínska SSR sa v roku 1956 opäť stala Karelskou ASSR v rámci RSFSR, po zániku ZSSR je súčasťou Ruska ako Karelsko.
Plešivec (priezvisko)

Plešivec (o význame pozri plešivec) je slovenské priezvisko. Je veľmi zriedkavé, vyskytuje sa len Trebišove a českom meste Česká Lípa.
Devečka

Devečka je priezvisko, pozri Devečka (priezvisko), napr.:
Devečka (priezvisko)

Devečka je slovenské priezvisko. Je rozšírené predovšetkým v okrese Liptovský Mikuláš, najviac v meste Liptovský Mikuláš a obci Galovany.
Známi nositelia.
Pozri v článku Devečka.
Strakova ulica

Strakova ulica je ulica:
Enaroforos

Enaroforos alebo Enarsforos ("Enaroforos, Enarsforos") je v gréckej mytológii syn spartského kráľa Hippokoóna.
Enaroforos bol syn Hippokoóna z Amyklaie, ktorý mal okrem neho ešte ďalších jedenásť synov, Doryklea, Skaia, Euteicha, Boukola, Lykaitha, Tebra, Hippothoa, Euryta, Hippokorysta, Alkinoa a Alkóna. Jeho otec Hippokoón sa stal kráľom Sparty, potom ako svojho brata Tyndarea vyhnal z krajiny.
Jedného dňa prišiel do Sparty hrdina Hérakles s bratrancom Oiónom a pri dome Hippokoóna ich napadol strážny pes, ktorého Oiónos v sebeobrane zabil. Enaroforos so svojimi bratmi stáli obďaleč a keď to uvideli, na Oióna a Hérakla zaútočili. V tejto bitke potom Oiónos zomrel a zranený Hérakles bol nútený ustúpiť. Héraklova pomsta ale nenechala na seba dlho čakať. Po prvých ešte nepodarených útokoch, keď zomrel aj Héraklov brat Ifikles, Hérakles Hippokoóna a všetkých jeho synov pobil a Tyndareós sa mohol vrátiť do Sparty a ujať sa vlády.
Grécky historik Plutarchos zaznamenal jednu verziu mýtu z mladosti krásnej Heleny, podľa ktorej sa ju Enaroforos, syn Hippokoóna, pokúsil zmocniť násilím a preto ju z obavy o jej bezpečnosť jej pestún Tyndareós zveril Théseovi.
Antický autor Pausanias, ktorý v druhom storočí navštívil Lakóniu zaznamenal, že videl héróon Enarsfora, syna Hippokoóna, v blízkosti héróonov jeho bratov, Dorkea a Sebra.
Volejbal na Východoázijských hrách

Volejbal na Východoázijských hrách bol volejbalový turnaj, ktorý sa konal v rámci multišportového podujatia Východoázijských hier. Do programu hier bol turnaj prvýkrát zaradený na 3. Východoázijských hrách v roku 2001 v japonskej Osake. Volejbalový turnaj sa až do roku 2013, kedy sa Východoázijské hry konali naposledy, organizoval trikrát; nekonal sa iba v roku 2005. Ženskému turnaju dominovalo družstvo ; v mužskej kategórii mal turnaj zakaždým iného víťaza.
Ulica Cyrila a Metoda

Ulica Cyrila a Metoda je ulica:
Český rozhlas Radiožurnál

Český rozhlas Radiožurnál (staršie "Český rozhlas 1 - Radiožurnál") je česká verejnoprávna rozhlasová stanica, ktorá sa špecializuje na spravodajstvo a publicistiku. Má sídlo v Prahe a celoplošné pokrytie zásluhou VKV vysielačov, DAB+. Vysielanie na DV bolo 31. decembra 2021 ukončené.
Stanica začala vysielať 1. januára 1993, čím nadviazala na federálne "Rádio Československo", pred rokom 1990 známe ako "stanica Hviezda" (po česky "stanice Hvězda"). Od roku 1998 je vysielanie dostupné na internete, vrátane živého prenosu obrazu zo štúdia. Medzi dôležité relácie s dlhoročnou tradíciou patria "Zelená vlna", "Zápisník zahraničních zpravodajů", "S mikrofonem za fotbalem" a "S mikrofonem za hokejem". Pre poslucháčov slovenskej národnosti stanica vysiela magazín "Stretnutie".
Boulevard des Invalides

Boulevard des Invalides ("bulvár Invalidov") je bulvár v Paríži. Nachádza sa v 7. obvode.
Poloha.
Bulvár vedie od križovatky s "Rue de Grenelle" a končí pri "Rue de Sèvres" na námestí "Place Léon-Paul-Fargue". Ulica je orientovaná zhruba zo severu na juh. Smerom na sever pokračuje ulica "Rue de Talleyrand" a na juhu na ňu nadväzuje Boulevard du Montparnasse.
Dejiny.
Ulica vznikla v 17. storočí počas výstavby Invalidovne, podľa ktorej má svoje súčasné meno. Pôvodný názov bol "Boulevard du Midi". Ulica bola otvorená patentom z 9. augusta 1760.
Frekvence 1

Frekvence 1 je česká súkromná celoplošná rozhlasová stanica, ktorá má sídlo v Prahe. Patrí do mediálnej skupiny Czech Media Invest. V roku 2014 bola treťou najpočúvanejšou rozhlasovou stanicou.
Do roku 2018 patrila spoločne s Rádiom Bonton, Dance Rádiom a Evropou 2 firme Lagardère Active Radio International. Potom ju kúpila firma Czech Media Invest Daniela Křetínskeho. Celková cena bola 1,8 miliardy českých korún.
História.
Vysielanie sa začalo 24. októbra v roku 1993. Pôvodne ako spoločný projekt Rádia Golem a Evropy 2. Vo svojich začiatkoch program tvorilo hlavne hovorené slovo postavené na moderátorských osobnostiach a k tomu hudba. Pred zahájením ostrého vysielania bežala na jeho kmitočtoch len slučka pesničiek. V rádiu sa zo začiatku objavovali komici Miloslav Šimek, Oldřich Kaiser a Jiří Lábus. Halina Pawlowská mala v rádiu program o horoskopoch.
Súčasnosť.
V súčasnosti stanica vysiela ako moderovaný program tak aj hudbu. Vysiela sa aj blok "To nejlepší z muziky", ktorého súčasťou je súťaž „Poslední slovo“. Významným prvkom v programe je "Press Klub Frekvence 1". V tomto programe si moderátori pozývajú osobnosti z politického, ekonomického a spoločenského diania. Sobotný večer patrí predtočenému programu "Česká Hitparáda". Do tej môžu poslucháči hlasovať do stredajšieho večera. Hitparádu moderuje Jana Knížková a Roman Mikesch. Raz za štrnásť dní v piatok sa vysiela tzv. "Pokáčova Rychlovka", kde spevák Pokáč (Jan Pokorný) glosuje aktuálne dianie v Česku.
New (album Paula McCartneyho)

New je album Paula McCartneyho, ktorý vyšiel 14. októbra 2013. Je to jeho šestnásty štúdiový album a prvý od roku 2007, ktorý obsahuje výlučne nové autorské skladby.
Suchohríb žltomäsový

Suchohríb žltomäsový (ľudové regionálne názvy: babka, riečičkár, ričiak, ričičár, tŕňovec, žabiak, žlták; ) je jedlá huba z čeľade hríbovité. 
Charakteristika.
Na Slovensku je veľmi častý. Rastie od júna do novembra v listnatých, aj ihličnatých lesoch, najmä v blízkosti potokov. Väčšinou rastie v skupinách. Klobúk má 30 až 80 mm, hnedú farbu, niekedy s olivovým nádychom. Počas suchého počasia býva často rozpukaný. Hlúbik je dlhý 30 až 60 mm, obvykle mierne prehnutý, má žltú, niekedy žltohnedú farbu, naspodku do červena. Výtrusný prach má olivovo-hnedú farbu. Chutná huba, ktorá však nedosahuje kvalitu hríba dubového a podobných druhov. Nie je vhodný na sušenie, lebo rýchlo červivie. Plodnice bývajú niekedy napadnuté hubožerom zlatožltým, tieto sú jedovaté a nesmú sa konzumovať.
Rádio Impuls

Rádio Impuls je česká súkromná rozhlasová stanica, ktorá má sídlo v Prahe. Jej vysielanie šíri 27 vysielačov, čím má zabezpečené celoplošné pokrytie. Rádio vystriedalo "Rádio Alfa", ktoré neobhájilo svoju licenciu a bolo nútené ukončiť vysielanie. Impuls vysiela spravodajstvo, dopravné informácie, zábavu a hudbu.
Stanica začala vysielať v roku 1999 a stabilne patrí s Radiožurnálom a rádiom Frekvence 1 k najpočúvanejším českým staniciam.
Kláštor Beauport

Klášter Beauport je premonštrátsky kláštor pri meste Paimpol v departemente Côtes-d’Armor v Bretónsku.
Dejiny.
Kláštor založil v roku 1202 Alan Avaugour, gróf z Penthièvre a zakladajúci konvent bol povolaný z Normandie. Najväčšiu prosperitu zažil v stredoveku, v 13. - 14. storočí, a v 17. storočí. Po rou1750 došlo k jeho významnému úpadku a v roku 1790, po ej revolúcii, bol uzavretý. 
V roku 1862 bol však vyhlásený za Monument historique (významnú historickú pamiatku) za významného prispenia Prospera Mérimée; to znamenalo koniec devastácie ktorej bol vystavený počas predošlých desaťročí.
Súčasnosť.
V roku 1992 bol areál kláštora začlenený do programu starostlivosti a ochrany bretónskeho pobrežia. Boli realizované rozsiahle reštaurátorské práce; vďaka tomu sa v krátkom čase stal jedným z hlavných stredísk turistického ruchu v Bretónsku.
Evropa 2

Evropa 2 je česká súkromná rozhlasová stanica so zameraním na mladých poslucháčov, ktorá má sídlo v Prahe. Patrí do mediálnej skupiny "Lagardère Active Radio International" a celoplošné pokrytie zabezpečuje sieť vysielačov. 
Stanica začala vysielať v roku 1990 ako prvá súkromná stanica v krajine a patrí medzi najpočúvanejšie české stanice. Evropa 2 je sieťou piatich terestriálnych staníc s prepojeným vysielaním, ktoré dopĺňa 7 tematických streamov na internete.
Kláštorná ulica

Kláštorná ulica je ulica:
Hrad Vieillecour

Hrad Vieillecour je hrad na území francúzskej obce Saint-Pierre-de-Frugie v Dordogne. Stojí asi dva kilometre od centra obce v blízkosti potoka Valouse.
Hlavný obdĺžnikový objekt má štyri kruhové veže a je obklopený suchou priekopou. K hradu patrí ešte jedna samostatná kruhová a jedna hranolová veža.
Dejiny.
Miesto je spojené so svätým Vaastom z Arrasu ako jedno z jeho možných rodísk. Útočisko tu našiel zranený anglický kráľ Richard I. Levie srdce po bitke pri Châlus v roku 1199. V roku 1372 tu niekoľko týždňov sídlil Bertrand du Guesclin.
Medzi monument historique bol hrad zapísaný v roku 1946.
Kostol svätej Libairy (Rambervillers)

Kostol svätej Libairy () je rímskokatolícky kostol vo francúzskom meste Rambervillers. Je zasvätený lotrinskej mučenici, svätej Libaire, ktorá bola sťatá v obci Grand. Západný portál kostola vedie na "Place du 30-Septembre-1944" (Námestie 30. septembra 1944).
Dejiny.
Kostol bol postavený v 16. storočí gotickom slohu. V 18. storočí boli vykonané ďalšie stavebné úpravy. Na stavbu bol použitý ružový pieskovec. Medzi monument historique bol zapísaný v roku 1986.
Medzi výzdobu interiéru patrí Pieta a drevený Kristus zo 16. storočia.
Belanská ulica

Belanská ulica je ulica:
Kostol svätého Petra (Mussy-sur-Seine)

Kostol svätého Petra je gotický kostol v obci Mussy-sur-Seine vo francúzskom departemente Aube.
Bol postavený na prelome 13. a 14. storočia. V roku 1840 bol zaradený medzi monument historique.
Zo začiatku 14. storočia je náhrobok Viliama z Mussy, bailliho z Troyes a jeho manželky, rad sôch svätcov a farebné okenné vitráže.
Kostol svätého Štefana (Beauvais)

Kostol svätého Štefana () v pikardskom meste Beauvais je kostol postavený na mieste vyhoreného predchodcu. 
So stavbou sa začalo po roku 1180 a dnešná podoba budovy je zmes románskeho a gotického umenia. Počas Francúzskej revolúcie došlo k rabovaniu a ničeniu mobiliára, poškodeniu sôch a veží. Ďalšie škody kostol utrpel v roku 1912, kedy ho poškodil orkán a počas prvej svetovej vojny, kedy ho poničili Nemci. 
Od roku 1846 je zaradený medzi monument historique.
Konsolidácia úverov

Konsolidácia úverov je spojenie viacerých pôžičiek alebo úverov do jedného úveru za účelom nižšej úrokovej sadzby, pevnej úrokovej sadzby alebo pohodlnosti jednej mesačnej splátky. Najčastejšie dochádza k zlučovaniu hypotéky alebo spotrebného úveru v kombinácii s kreditnou kartou alebo povoleným prečerpaním, ktoré majú vyššiu úrokovú sadzbu. Ak ide len o jeden uver, považuje sa to za refinancovanie úveru. 
Na Slovensku.
Stále viac Slovákov siaha po konsolidácii úverov. V roku 2010 jedna desatina úverov, ktoré poskytla Slovenská sporiteľňa, bola konsolidačných. Podľa údajov Poštovej banky v prvom polroku 2013 až 38 % z celkového počtu všetkých úverov, ktoré poskytla, bolo konsolidačných. Priemerná suma konsolidovaných úverov dosiahla 7285 eur, pričom priemerne konsolidujú zákazníci banky 1,7 úveru. Využívajú to najmä mladí ľudia so štandardným alebo nižším príjmom. Hypotekárny úver je možné predčasne splatiť kedykoľvek, v niektorých prípadoch je však bankou presne stanovené, kedy najskôr môže klient o predčasné splatenie požiadať.
Obavy.
Vo svetových médiách sa objavili obavy z konsolidácie viacerých nezabezpečených úverov do jedného úveru zabezpečeného nehnuteľnosťou, ako napríklad americká hypotéka, čo nesie riziko exekúcie. Niekedy konsolidácia rieši len príznaky zadlženia, ale nerieši samotné zadlženie. Dokonca ak sa predĺži splatnosť bez výrazného zníženia úrokovej sadzby, dochádza k zvýšeniu celkovej sumy splátok do konca splatnosti, t.j k preplácaniu.
Alternatíva.
Iné možnosti pre zadlžených dlžníkov je finančné plánovanie ktoré zváži správne nastavenie konsolidácie alebo refinancovania, dohodu s veriteľom o odloženie splátky na určite obdobie alebo osobný bankrot.
Beniakova ulica

Beniakova ulica je ulica v Bratislave, v mestskej časti Karlova Ves. Nachádza sa v miestnej časti Dlhé diely. Je pomenovaná podľa Valentína Beniaka (1894 – 1973), slovenského básnika a prekladateľa.
Vznikla na konci osemdesiatych rokov pri výstavbe panelákového sídliska a krátko niesla názov Ulica Ľudmily Pajdušákovej podľa významnej slovenskej astromómky.
Tiahne sa od Kuklovskej ulice po Ulicu Ferdiša Kostku. Tvorí ju zástavba panelových domov.
Ulica Ferdiša Kostku (Bratislava)

Ulica Ferdiša Kostku je ulica v Bratislave, v mestskej časti Karlova Ves. Nachádza sa v miestnej časti Dlhé diely.
Je pomenovaná podľa Ferdiša Kostku (1878 – 1951), slovenského keramikára.
Fedor

Fedor môže byť:
Fedor (priezvisko)

Fedor je slovenské priezvisko odvodené od mena Fedor. Je rozšírené predovšetkým na východnom Slovensku, najmä v mestách Prešov, Michalovce, Poprad a Košice.
Známi nositelia.
Pozri v článku Fedor.
Biela ulica

Biela ulica je ulica:
Červená ulica

Červená ulica je ulica:
Kopanice (ulica)

Kopanice sú ulica:
Nábrežie (ulica)

Nábrežie je ulica:
Pavel Rosa

Pavel Rosa môže byť:
Červený (priezvisko)

Červený je české a slovenské priezvisko odvodené od červenej farby. Na Slovensku je najčastejšie v mestách Žilina, Topoľčany a v obci Horná Breznica (okres Púchov). V Česku je najrozšírenejšie v mestách Praha, Brno, Beroun a Klatovy.
Známi nositelia.
Pozri v článku Červený.
Rudolf Červený

Rudolf Červený môže byť:
Jaroslav Červený

Jaroslav Červený môže byť:
Sean Combs

Sean John Combs (* 4. november 1969, Harlem, New York, USA), viac známy ako Puff Daddy, Diddy alebo P. Diddy, je americký raper, hudobný producent a podnikateľ. Narodil sa v Harleme, ale vyrastal v meste Mount Vernon. Jeho debutový album "No Way Out" vydaný v roku 1997 získal 7 platinových platní od RIAA. Neskôr v roku 1999 vydal album "Forever", v roku 2001 album "The Saga Continues..." a v roku 2006 "Press Play". V roku 2009 založil skupinu Diddy – Dirty Money a tiež vydal kritikmi pozitívne hodnotený album "Last Train to Paris" (2009).
Combs vyhral tri ceny Grammy, dve ceny MTV Video Music Award a je producentom relácie "Making the Band" televízie MTV. Podľa časopisu "Forbes" mal v roku 2012 na konte 550 miliónov dolárov.
Václav Červený

Václav Červený môže byť:
Priekopy

Priekopy sú ulica:
Prvosienková ulica

Prvosienková ulica je ulica:
Pšeničná ulica

Pšeničná ulica je ulica:
Pustá ulica

Pustá ulica je ulica:
Puškinova ulica

Puškinova ulica je ulica:
Pútnická ulica

Pútnická ulica je ulica:
MyFerryLink

MyFerryLink je trajektová spoločnosť prepravujúca pasažierov a náklad cez Lamanšský prieliv.
Spoločnosť začala s prevádzkovaním trasy medzi Doverom a Calais v auguste 2012. Flotila spoločnosti MyFerryLink pozostáva z dvoch moderných trajektov, sesterských lodí MS Rodin, MS Berlioz ktoré prevážajú cestujúcich a náklad, a jednej špeciálnej nákladnej lode, MS Nord Pas-de-Calais. MyFerryLink ponúka cestujúcim každý deň až 16 plavieb medzi Dover a Calais a doplnkové služby pre prepravu tovaru.
Zamestnanci na lodiach MyFerryLink sú členmi robotníckeho družstva , ktoré prevádzkuje plavby spoločnosti medzi Britániou a Francúzskom.
Dňa 6. júna 2013 nariadila britská komisia Competition Commission, aby spoločnosť Eurotunnel, ktorá prenajíma SCOOP tri plavidlá spoločnosti MyFerryLink, neprevádzkovala trajektovú prepravu z Doveru. Spoločnosť Eurotunnel sa proti nariadeniu odvolala. Preprava, ktorú poskytuje spoločnosť, pokračuje ako obvykle.
Zariadenia na palube poskytujúce služby cestujúcim.
Cestujúci na palube Berlioz a Rodin majú počas 90 minútovej plavbe medzi Doverom a Calais prístup k celej škále zariadení. Patria sem:
Český rozhlas

Český rozhlas (ČRo) je český verejnoprávny subjekt, ktorý poskytuje službu verejnosti v oblasti rozhlasového vysielania. 
Vznikol ako nástupca Česko-slovenského rozhlasu, ktorý začal vysielať 18. mája 1923. Centrála sa nachádza v Prahe, regionálne štúdiá sú v krajských mestách. V súčasnosti Český rozhlas prevádzkuje 4 celoplošné a 12 regionálnych rádií, 4 digitálne internetové streamy a 1 stanicu s vysielaním pre zahraničie. Signál šíri sieť pozemných vysielačov v analógovej i digitálnej forme, operátori káblových rozvodov, satelit Astra 3A a všetky stanice sú dostupné aj na internete. 
Vysielanie.
Český rozhlas prevádzkuje 12 celoplošných staníc a dalších 14 regionálnich staníc. Všetky stanice ČRo vysielajú prostredníctvom internetového streamu, väčšina digitálne cez DAB+ a DVB, časť analogovo cez pozemné vysielače.
Regionálne stanice.
Regionálne stanice vysielajú každodenne od 5. do 19. hodiny (ČRo Brno, Plzeň a Ostrava do 19.30 hod) s niekoľkými prestávkami. V týchto prestávkach, večer a v noci sú celoplošne vysielane relácie stredočeského ČRo Region.
Tunel Rojkov

Tunel Rojkov bol plánovaný slovenský diaľničný tunel na diaľnici D1. Mal sa nachádzať na úseku medzi Turanmi a Hubovou. Tunel bol súčasťou dlho preferovaného tzv. údolného variatnu vedenia diaľnice popri Váhu. Diaľnica D1 sa v podobe prípravných prác pre PPP-projekt dokonca v tomto úseku oficiálne počas roka 2010 stavala, šlo však len o výrub drevín a zhrnutie ornice. Prípravné práce boli zaplatené zo štátneho rozpočtu v čase kedy vrcholili pochybnosti o vedení trasy diaľnice. Rozostavaniu úseku následne zabránili výhrady Európskej komisie voči vedeniu diaľnice naprieč chráneným územím. Samotný tunel viedol nebezpečne blízko mimoriadne vzácneho Rojkovského rašeliniska a podľa expertov mal mať naň mimoriadne nepriaznivý drenážny účinok. Európska komisia síce napokon v roku 2012 akceptovala rozsiahly Návrh kompenzačných opatrení, vypracovaný prof. Rothom, avšak začiatkom roka 2013 došlo k masívnemu zosuvu v priestore Šútovského kameňolomu v mieste, kadiaľ mala viesť Estakáda Rieka. Následný geologický prieskum potvrdil extrémne hlboké šmykové plochy zosuvu, čím sa stalo vyprojektované vedenie diaľnice prakticky nerealizovateľné. Národná diaľničná spoločnosť dala následne vypracovať štúdiu realizovateľnosti na tento úsek, ktorý opäť preferoval povrchový, ale modifikovaný variant, ktorý predstavoval odklon od pôvodnej trasy smerom na juh v mieste vyústenia západného portálu tohto tunela (kvôli zníženiu vplyvu tunela na Rojkovské rašelinisko), ako aj odklon trasy od Šútovského kameňolomu tunelom Malá Fatra. Takáto zmena trasovania však vôbec neriešila rozsiahle zosuvy na severnej strane masívu Kopy a negatívom tiež bolo nutné zníženie návrhovej rýchlosti tohto tunela, práve v dôsledku odklonu trasy od Rojkovského rašeliniska. Následne v lete 2015 bol predstavený ďalší modifikovaný povrchový variant, ktorý plánovanú trasu diaľnice "zdvihol" - trasa sa v mieste západného portálu odklonila ešte viac na juh, čím sa tunel skrátil o 400 m, zlepšili sa smerové parametre trasy a v tuneli sa opäť mohlo rátať s rýchlosťou 100 km/h, no to všetko bolo iba za cenu takmer 5% stúpania a dlhej a vysokej estakády pozdĺž masívu Kopy.
Aj modifikované povrchové varianty sa stretli s odporom ekológov. Následný geologický prieskum poukázal na rozsiahle potenciálne aj málo aktívne zosuvy v trase diaľnice a možný devastačný účinok na jaskyne blízko trasy. V máji 2016 nový minister dopravy, Roman Bercely, vyhlásil, že vedenie diaľnice D1 kráľovianskou úžinou je prakticky nemožné a ďalej sa počíta s tunelovým vedením diaľnice. Celkom zbytočne vynaložené prostriedky na tzv. prípravné práce sa žiaľ nikdy nevrátia.
Račianska ulica

Račianska ulica je ulica:
Radničná ulica

Radničná ulica je ulica:
Rajčianska ulica

Rajčianska ulica je ulica:
Vnútorné more

Vnútorné more () Setonaikai je vodná plocha medzi japonskými ostrovmi Honšú, Šikoku a Kjúšú. Spojuje Japonské more s Tichým oceánom. 
Geografia.
Vnútorné more je 450 km dlhé (od východu k západu). Jeho šírka od juhu k severu sa pohybuje od 15 do 55 km. Na väčšine miest sú jeho vody relatívne plytké. Priemerná hĺbka je 37,3 m. Najväčšia hĺbka je 105 m.
Vo Vnútornom mori se nachádza skoro 3 000 ostrovov, vrátane väčších Awadžišima a Šódošima. Mnoho z menších ostrovov nie je obývaných.
Pozemný hokej na Východoázijských hrách

Pozemný hokej na Východoázijských hrách je hokejový turnaj, ktorý sa koná v rámci multišportového podujatia Východoázijských hier. Do programu hier bol turnaj oficiálne zaradený na 4. Východoázijských hrách v roku 2005 v Macau, ale už na 3. Východoázijských hrách v roku 2001 v japonskej Osake sa organizoval turnaj mužov ako demonštračný šport. Turnaj v pozemnom hokeji sa odvtedy koná na hrách pravidelne. Mužskému turnaju dominuje družstvo , ktoré zvíťazilo na všetkých turnajoch; v ženskej kategórii zvíťazilo dvakrát .
Turnaj mužov.
Zoznam.
 Šport bol iba demonštračný.
Vatikánska apoštolská knižnica

Vatikánska apoštolská knižnica () je knižnica vo Vatikáne, jedna z popredných knižníc sveta. Vo svojich zbierkach opatruje rukopisov, inkunábulí a kníh.
Knižnicu založil v roku 1448 zákonom Mikuláš V. 17. júla 2007 bola uzavretá z dôvodu kompletnej rekonštrukcie, znovuotvorená bola 20. septembra 2010.
V roku 2010 začala knižnica pokusne digitalizovať manuskriptov. Na konci desať rokov trvajúceho projektu bude zdigitalizovaných asi 40 miliónov strán. Od 23. januára 2013 sú prvé digitalizované manuskripty dostupné online.
Tony Scott

Tony Scott (* 21. jún 1944, South Shields, Spojené kráľovstvo – † 19. august 2012, Los Angeles, Kalifornia, USA) bol britský filmový režisér a producent. Medzi jeho filmy patrí napríklad "Top Gun", "Policajt z Beverly Hills 2" a "Déjà Vu". 
V auguste 2012 spáchal samovraždu skokom z mostu. Dôvodom jeho rozhodnutia ukončiť svoj život mohol byť neoperovateľný nádor na mozgu. 
Jeho brat Ridley (* 1937) je tiež filmový režisér.
Rosalynn Carterová

Eleanor Rosalynn Smithová Carterová (neprechýlene Eleanor Rosalynn Smith Carter; * 18. august 1927, Plains, Georgia, USA† 19. november 2023, Plains, Georgia, USA) bola manželka 39. prezidenta USA Jimmyho Cartera a v rokoch 1977 – 1981 prvá dáma USA.
Životopis.
Narodila sa v rodine Wilburna Edgara Smithe a Francis Allethey („Allie“) Murrayovej Smithovej. Od základnej školy bola aktívna, rada verejne vystupovala. Vyštudovala Georgia Southwestern State University v meste Americus. 
7. júla 1946 sa vydala za Jimmyho Cartera. V manželstve bolo rovné partnerstvo. Narodili sa im štyri deti: synovia John William „Jack“ (* 1947), James Earl „Chip“ (* 1950), Donnel Jeffrey „Jeff“ (* 1952), a dcéra Amy Lynn (* 1967).
Vďaka manželovi precestovala celé Spojené štáty. Po smrti Carterovho otca sa rodina vrátila do Plains na statok.
Od roku 1963 sa jej manžel začal politicky angažovať a ona pracovala na jeho volebnej kampani, venovala sa hlavne stykom s verejnosťou. Počas manželovho pôsobenia vo funkcii guvernéra Georgie spolupracovala na programe pre duševne chorých. 
V roku 1977 sa Jimmy Carter stal prezidentom. Zúčastňovala sa väčšiny zasadania kabinetu, radila mu. Medzi svoje priority počítala presadzovanie záujmov starších ľudí a rasovú otázku. Vďaka svojej dobrej španielčine sa angažovala v Latinskej Amerike. Podnikla veľkú zahraničnú cestu bez účasti prezidenta, kde prezentovala postoje USA. Vďaka svojej práci zvýšila význam prvých dám, čo bolo veľmi kladne hodnotené vo verejných prieskumoch. V roku 1979 sa angažovala v utečeneckých táboroch v Thajsku a Kambodži. Spolu s manželom presadila zamestnávanie menšín (Afroameričania, Hispánci, ženy) vo federálnych úradoch. Presadzovala rovnosť žien a mužov a snažila sa propagovať ochranu životného prostredia. Zomrela 19. novembra 2023 vo veku 96 rokov vo svojom dome v meste Plains.
Zůbek

Zůbek je priezvisko, pozri Zůbek (priezvisko), napr.:
Zůbek (priezvisko)

Zůbek je české priezvisko odvodené od slova zub. Český ženský tvar je Zůbková, slovenský aj Zůbeková. Najčastejšie je na Morave, najviac v mestách Brno, Veselí nad Moravou, Nový Jičín a Uherské Hradiště. Na Slovensku je veľmi zriedkavé, vyskytuje sa len v Košiciach a Skalici. 
Známi nositelia.
Pozri v článku Zůbek.
Zúbek

Zúbek je priezvisko, pozri Zúbek (priezvisko), napr.:
Lucy Hayesová

Lucy Wareová Webbová Hayesová (* 28. august 1831, Chillicothe, Ohio, USA – † 25. jún 1889, Fremont) bola manželka 19. prezidenta USA Rutherforda B. Hayesa a v rokoch 1877 až 1881 prvá dáma USA.
Bola prvou manželkou prezidenta, ktorá získala univerzitné vzdelanie (Ohio Wesleyan University).
Zúbek (priezvisko)

Zúbek je slovenské priezvisko odvodené od slova zub. Ženský tvar je Zúbeková alebo Zúbková. Najčastejšie je v obciach Kľak (okres Žarnovica) a Fačkov (okres Žilina).
Známi nositelia.
Pozri v článku Zúbek.
Zúbok

Zúbok môže byť:
Boukolos

Boukolos alebo Búkolos ("Boukolos/iný prepis: Búkolos") môže byť v gréckej mytológii:
Boukolos (syn Hippokoóna)

Boukolos alebo Búkolos ("Boukolos/iný prepis: Búkolos") je v gréckej mytológii syn spartského kráľa Hippokoóna.
Boukolos bol syn Hippokoóna z Amyklaie, ktorý mal okrem neho ešte ďalších jedenásť synov, Doryklea, Skaia, Enarofora, Euteicha, Lykaitha, Tebra, Hippothoa, Euryta, Hippokorysta, Alkinoa a Alkóna. Jeho otec Hippokoón sa stal kráľom Sparty, keď svojho brata Tyndarea vyhnal z krajiny.
Jedného dňa prišiel do Sparty hrdina Hérakles s bratrancom Oiónom a pri dome Hippokoóna ich napadol strážny pes, ktorého Oiónos v sebeobrane zabil. Boukolos so svojimi bratmi stáli obďaleč a keď to uvideli, na Oióna a Hérakla zaútočili. V tejto bitke potom Oiónos zomrel a zranený Hérakles bol nútený ustúpiť. Héraklova pomsta ale nenechala na seba dlho čakať. Po prvých ešte nepodarených útokoch, keď zomrel aj Héraklov brat Ifikles, Hérakles Hippokoóna a všetkých jeho synov pobil a Tyndareós sa mohol vrátiť do Sparty a ujať sa vlády.
Zubek (priezvisko)

Zubek je slovenské, české a poľské priezvisko odvodené od slova zub. Slovenský ženský tvar je Zubková alebo Zubeková. Na Slovensku je najčastejšie v Bratislave a obci Sebechleby (okres Žilina). V Česku je najrozšírenejšie v mestách Frýdek-Místek, Nový Jičín, Třinec a Ostrava
Známi nositelia.
Pozri v článku Zubek.
Zoubek (priezvisko)

Zoubek je české priezvisko odvodené od slova zub. Slovenský ženský tvar je Zoubková alebo Zoubeková. Najčastejšie je v mestách Praha, Plzeň, Boskovice a Brno. Na Slovensku je zriedkavé, najviac sa vyskytuje v meste Šurany, predovšetkým v jej časti Nitriansky Hrádok.
Známi nositelia.
Pozri v článku Zoubek.
Zoubek

Zoubek je priezvisko, pozri Zoubek (priezvisko), napr.:
Vladimír Zoubek

Vladimír Zoubek môže byť:
Rajecká ulica

Rajecká ulica je ulica:
Zubka

Zubka je slovenské priezvisko odvodené od slova zub. Je zriedkavé, najviac sa vyskytuje v Banskej Štiavnici.
Zubko

Zubko je slovenské a ukrajinské priezvisko odvodené od slova zub. Na Slovensku je najčastejšie na východe, najviac vo Vranove nad Topľou, obciach Čaňa (okres Košice-okolie), Čemerné (okres Vranov nad Topľou) a Lomnica (okres Vranov nad Topľou)
Ražná ulica

Ražná ulica je ulica:
Zubek

Zubek je priezvisko, pozri Zubek (priezvisko), napr.:
Remeselnícka ulica

Remeselnícka ulica je ulica:
Tour de Porchères

Tour de Porchères je stredoveká veža v obci Saint-Michel-l'Observatoire v Alpes-de-Haute-Provence. Jej vznik je datovaný asi do 12. storočia. O pôvode a účele nie je nič známe, ale predpokladá sa, že išlo o strážnu vežu. V súčasnosti je prízemie premenené na kaplnku. V roku 1961 bola stavba zapísaná medzi francúzske historické pamiatky.
Tomas

Tomas môže byť:
Harry Partch

Harry Partch (* 24. jún 1901 – † 9. marec 1974) bol americký skladateľ mikrotonálnej experimentálnej hudby, ktorý vytvoril aj mnoho experimentálnych hudobných nástrojov.
Tomas (priezvisko)

Tomas je priezvisko odvodené od slova Tomáš. Na Slovensku je najčastejšie na Spiši, najviac v Slovenskej Vsi, Spišskej Belej a Poprade. V Česku je najrozšírenejšie v Prahe.
Známi nositelia.
Pozri v článku Tomas.
Tomáš (priezvisko)

Tomáš je priezvisko odvodené od mena Tomáš. Na Slovensku je najčastejšie na východe, najviac v Prešove, Michalovciach, Hencovciach (okres Vranov nad Topľou) a Sečovciach. V Česku je najrozšírenejšie v mestách Praha, Teplice a Hradec Králové.
Známi nositelia.
Pozri v článku Tomáš.
Korytnačka maľovaná

Korytnačka maľovaná ("Chrysemys picta") je sladkovodná korytnačka z čeľade vodnice ("Emydidae"). Je jediným druhom rodu Chrysemys.
Opis.
Patrí medzi sladkovodné korytnačky. Je veľká až . Má dobrý čuch a zrak, ale zlý sluch. Aktívna je predovšetkým cez deň, stále strieda hľadanie potravy so slnením, ktoré jej pomáha zbaviť sa parazitov. V noci odpočíva na dne v blate, kde tiež prespáva zimu. Jej hladký a plochý pancier(karapax) má červené a žlté sfarbenie na čiernom alebo zelenočiernom pozadí. Zvlášť mláďatá sú výrazne žlto, zeleno, červeno a čierno sfarbené a majú výrazný chrbtový kýl. V porovnaní s dospelými jedincami majú mláďatá dlhý chvost. Samec býva viac sfarbený ako samička. Pancier má priemerne dlhý 10 až . Má čeľuste bez zubov, miesto nich má k stlačeniu potravy pevné rohovinové dosky. Pri prvom náznaku nebezpečia sa rýchle potápa do vody. Najlepšie sa cíti v húfoch, veľké húfy vytvára vo voľnej prírode.
Pre chov je potreba dostatok priestoru, inak môžu mať sklon k agresivite.
V predajniach väčšinou nepochádza z voľnej prírody, ale z chovných fariem v USA a Singapure, kde sú chované v obrovskom množstve a vyvážané do celého sveta.
Potrava.
Je všežravec, jej strava je mäsitá aj rastlinná. Živí sa vodnými rastlinami, bylinami, riasami, hmyzom, rybkami, menšími živočíchmi aj mršinami. Je možné jej podávať aj ovocie a zeleninu.
Reprodukcia.
V období párenia sa samec dvorí samici tak, že zaťahuje hlavu medzi predné končatiny, ktoré vystrčí s pazúrmi namierenými k samici a trepe s nimi. Samec dospieva v 3 rokoch, samica až v 7 rokoch. Pri párení sa samec dlhými pazúrmi na predných nohách pridržuje karapaxu samice. Samica znáša tri znášky vajec za rok. Kladie 4 až 20 oválnych vajec na konci jari a začiatku leta – v máji až júni. Začiatkom leta si samica vyhrabe hlbokú jamu, do ktorej potom na kladie vajcia, ktoré zadnými nohami zahrnie pôdou.
Mladé korytnačky sú takmer výhradne mäsožravé, živia sa červami, rybím mäsom, alebo špeciálnymi krmivami pre korytnačky. Všežravcami sa stávajú až postupne, ako rastú.
Výskyt.
Jej prirodzeným prostredím je pokojné, zarastené povodie. Je rozšírená na juhu Kanady vo východnej oblasti Spojených štátov, východne, severne a západne od rieky Mississippi až po Mexický záliv. Obývajú čerstvú, plytkú, stojatú vodu, s bahnitým dnom a hustým rastlinstvom bohatým na vodný hmyz a ryby.
Tomášik

Tomášik je priezvisko, pozri Tomášik (priezvisko), napr.:
Tomášik (priezvisko)

Tomášik je slovenské priezvisko odvodené od mena Tomáš. Najčastejšie je v Bratislave, obci Prusy (okres Bánovce nad Bebravou) a v Slovenskej Ľupči.
Známi nositelia.
Pozri v článku Tomášik.
Tomášek

Tomášek môže byť:
Jiří Tomášek

Jiří Tomášek môže byť:
Baauer

Harry Bauer Rodrigues (* 30. apríl 1989, Philadelphia, Pensylvánia, USA), viac známy pod svojím umeleckým menom Baauer, je americký producent trapu a basovej hudby, známy predovšetkým vďaka svojmu hitu „Harlem Shake“. Baauer od svojich 13 rokov tvoril tanečnú hudbu, a to predovšetkým house a electro. Predtým tvoril hudby pod pseudonymom Captain Harry, pričom boli jeho skladby hrané v rádiu BBC Radio 1. Ovplyvnili ho žánre hip-hop a dance, a počas svojej kariéry produkoval hudbu pre intetpretov ako Nero, The Prodigy, Flosstradamus a No Doubt.
Mladosť.
Baauer vyrastal vo viacerých krajinách, kvôli neustálemu sťahovaniu v rámci práce jeho otca. Od štyroch do siedmich rokov vyrastal v Nemecku, od siedmich do trinástich rokov v Spojenom kráľovstve a potom sa vrátil späť do USA, kde žil do sedemnástich rokov v meste Westport. Neskôr sa presťahoval do New Yorku, kde na City College of New York študoval audiovizuálnu technológiu. Po dvoch rokoch bývania v štvrti Harlem, sa v roku 2009 presťahoval do Brooklynu a dnes žije v Bushwicku.
Hudobná kariéra.
V auguste 2012 podpísal Baauern ahrávaciu zmluvu s vydavateľstvom LuckyMe a vydal svoje 3-skladbové debutové EP "Dum Dum". Baauerov debutový singel „Harlem Shake“ bol vydaný 22. mája 2012. Hudobné video singlu vytvorilo na internete veľké "šialenstvo".
Baauer vyhral "Dance Song of the Year" a "EDM Song of the Year" počas Billboard Music Awards 2013.
Josef Tomášek

Josef Tomášek môže byť:
Martin Tomášek

Martin Tomášek môže byť:
Tomášek (priezvisko)

Tomášek je české a slovenské priezvisko odvodené od mena Tomáš. 
Česká prechýlená ženská podoba je Tomášková, slovenská aj Tomášeková. V Česku je najčastejšie v mestách Praha, Plzeň, Ostrava a Hradec Králové. Na Slovensku je najrozšírenejšie v obci Záhorská Ves (okres Malacky). 
Známi nositelia.
Pozri v článku Tomášek.
Lil Jon

Jonathan Smith (* 17. január 1971, Atlanta, Georgia, USA), viac známy pod svojím umeleckým menom Lil Jon, je americký rapper, hudobný producent, podnikateľ a DJ, ktorý bol členom skupiny Lil Jon &amp; the East Side Boyz. Skupinu založil v roku 1997 a do roku 2004 s ňou vydal niekoľko albumov. Neskôr začal sólovú kariéru a v roku 2010 vydal album "Crunk Rock".
Tomaschek (priezvisko)

Tomaschek je priezvisko, ktoré vzniklo nemeckým zápisom priezviska Tomášek alebo Tomašek. Na Slovensku aj v Česku je veľmi zriedkavé. Na Slovensku sa vyskytuje len v Bratislave, Nitre a Komárne, v Česku sa najviac vyskytuje v Hlučíne.
Známi nositelia.
Pozri v článku Tomaschek.
Tomašek (priezvisko)

Tomašek je chorvátske a chorvátske priezvisko, odvodené od mena Tomáš. Na Slovensku je najčastejšie je v Kežmarku a Bratislave.
Známi nositelia.
Pozri v článku Tomašek.
Tomaschko (priezvisko)

Tomaschko je priezvisko, ktoré vzniklo nemeckým zápisom priezviska Tomáško alebo Tomaško. Najčastejšie je v meste Jindřichův Hradec. Na Slovensku sa vôbec nevyskytuje.
Známi nositelia.
Pozri v článku Tomaschko.
Tomáško (priezvisko)

Tomáško je slovenské priezvisko odvodené od mena Tomáš. Na Slovensku je najčastejšie v obciach Šoporňa (okres Galanta) a Lascov (okres Bardejov).
Známi nositelia.
Pozri v článku Tomáško.
Tomaško (priezvisko)

Tomaško je slovenské priezvisko odvodené od mena Tomáš. Na Slovensku je najčastejšie v meste Hanušovce nad Topľou (okres Vranov nad Topľou), Gelnici a Nižnom Slavkove (okres Sabinov).
Známi nositelia.
Pozri v článku Tomaško.
Tomaška (priezvisko)

Tomaška je slovenské priezvisko odvodené od mena Tomáš. Najčastejšie je v Bánovciach nad Bebravou a Kamienke (okres Stará Ľubovňa).
Známi nositelia.
Pozri v článku Tomaška.
Tomáška (priezvisko)

Tomáška je slovenské priezvisko odvodené od mena Tomáš. Najčastejšie je (s výrazným odstupom) v Dechticiach (okres Trnava). 
Známi nositelia.
Pozri v článku Tomáška.
Tomaschek

Tomaschek je priezvisko, pozri Tomaschek (priezvisko), napr.:
Tomáško

Tomáško môže byť:
Massive Attack

Massive Attack je anglická hudobná skupina z mesta Bristol, ktorej členmi sú Robert "3D" Del Naja a Grant "Daddy G" Marshall. Skupinu založili v roku 1988 a pokladajú sa za priekopníkov žánru trip-hop. Ich debutový album "Blue Lines" bol vydaný v roku 1991 a singel „Unfinished Sympathy“ dosiahol vysoké pozície v rebríčkoch. Ich albumy "Mezzanine" z roku 1998, ktorý obsahoval skladbu „Teardrop“ a "100th Window" z roku 2003 dosiahli 1. miesto v britskom rebríčku UK Albums Chart. Albumy "Blue Lines" a "Mezzanine" boli zaradené do zoznamu 500 Greatests Albums of All Time časopisu "Rolling Stone".
Skupina počas svojej kariéry vyhrala jednu cenu BRIT Awards, dve ceny MTV Europe Music Awards a dve ceny Q Awards. Vydali päť štúdiových albumov, z ktorých sa predalo viac ako 11 miliónov kópií.
Rádio Yes

Rádio Yes bola súkromná komerčná rozhlasová stanica, ktorá vysielala z Topoľčian. 
Pre cieľovú skupinu 20 – 40 ročných poslucháčov vysielala 24 hodín denne prúd domácej a zahraničnej hudby od 70. rokov po súčasnosť a spravodajstvo z regiónu. Lokálne rádio pokrývalo svojim signálom územie okresov Topoľčany, Partizánske a Bánovce nad Bebravou.
Rádio One

Rádio One bola súkromná multiregionálna komerčná rozhlasová stanica, ktorá vysielala zo štúdia v Nitre. Vysielanie ukončila 1. novembra 2019. 
Vysielať začalo po získaní licencie v máji 2006 z Banskej Bystrice, no individuálnou koordináciou frekvencií sa jeho pokrytie rozšírilo na veľkú časť stredného a západného Slovenska. Po zásadnom rozšírení pokrytia sa vysielacie štúdio presťahovalo do mesta Nitra. V roku 2014 Rádio One spustilo terestriálne vysielanie ďalších rozhlasových staníc s názvom Rádio One Rock a Rádio One Retro.
Vysielače.
Bývalé frekvencie:
Tomáška

Tomáška môže byť:
Repíková ulica

Repíková ulica je ulica:
Tomaschko

Tomaschko je priezvisko, pozri Tomaschko (priezvisko), napr.:
Repná ulica

Repná ulica je ulica:
Revolučná ulica

Revolučná ulica je ulica:
Tomaška

Tomaška je priezvisko, pozri Tomaška (priezvisko), napr.:
Ilija (rozlišovacia stránka)

Ilija môže byť:
Amazonas (department v Kolumbii)

Amazonas je jeden z departmentov Kolumbie, nachádza sa na juhu krajiny. Hlavným mestom departmentu je Leticia. Má rozlohu , a v roku 2013 mal 74 541 obyvateľov.
Rádio Rebeca

Rádio Rebeca je súkromná komerčná rozhlasová stanica, ktorá vysiela od 7. októbra 2013 z Martina. Vo vysielaní sa zameriava okrem hudby a informácií z hudobnej oblasti aj regionálnym spravodajstvom, k čomu napomáha aj štúdio v Žiline.
História.
Rockovo zamerané rádio vzniklo na základoch predchodcu, ktorý z metropoly Turca vysielal v rokoch 1994 až 2004. Úspešné rádio, ktoré z vysielača na Krížave (neskôr aj Kráľova hoľa a Suchá hora) vysielalo pre viac ako 100 tisíc poslucháčov, postupne zničili dlhy. Pokus o návrat v novembri 2004 pod názvom "Rebbeca" a s presunom sídla do Banskej Bystrice nevyšiel a stanicu pohltili Jemné Melódie. 
Vysielače.
Regionálne rádio pokrýva svojim signálom predovšetkým územie mesta Martin a jeho okolie. Vysielač v Žiline dlhšiu dobu nevysiela (2024) a frekvencia v Ružomberku bola rádiu odobratá. Prostredníctvom internetu je vysielanie dostupné globálne.
Počúvanosť.
Rádio Rebeca je s počúvanosťou 0,3% na konci druhej desiatky rebríčka rozhlasových staníc podľa prieskumu Market &amp; Media &amp; Lifestyle spoločnosti Median SK (2+3 Q 2015).
Frank (priezvisko)

Frank je priezvisko. Na Slovensku je najčastejšie je v mestách Bratislava, Zvolen, Poprad a Senica. V Česku je najrozšírenejšie v mestách Praha, Brno, Opava a Šumperk.
Známi nositelia.
Pozri v článku Frank.
Franka (priezvisko)

Franka je slovenské priezvisko. Najčastejšie je v obciach Dobrá Niva (okres Zvolen) a Senohrad (okres Krupina).
Známi nositelia.
Pozri v článku Franka.
Franko (priezvisko)

Franko je slovenské, slovinské a ukrajinské priezvisko odvodené od mena František. Na Slovensku je najčastejšie na východe, najviac v mestách Spišská Nová Ves, Prešov a v obci Smižany (okres Spišská Nová Ves).
Známi nositelia.
Pozri v článku Franko.
Antioquia

Antioquia je jeden z departmentov Kolumbie, nachádza sa na severozápade krajiny. Hlavným mestom departmentu je Medellín. Má rozlohu , a v roku 2013 mal 6 299 886 obyvateľov.
Arauca

Arauca môže byť:
Franek (priezvisko)

Franek je slovenské, české a poľské priezvisko odvodené od mena František. Slovenský ženský tvar je Franeková, český Franková. Na Slovensku je najčastejšie v Žilinskom kraji, najviac v Žiline, Belej (okres Žilina), Skalitom (okres Čadca) a Kysuckom Novom Meste. V Česku je najrozšírenejšie v mestách Třinec, Ostrava a Karviná.
Známi nositelia.
Pozri v článku Franek.
Arauca (department)

Arauca je jeden z departmentov Kolumbie, nachádza sa na severe krajiny. Hlavným mestom departmentu je Arauca. Má rozlohu , a v roku 2013 mal 256 527 obyvateľov.
Franěk (priezvisko)

Franěk je české priezvisko odvodené od mena František. Česká ženská prechýlená podoba je Fraňková, slovenská aj Franěková. Najčastejšie je v mestách Praha, Brno, České Budějovice, Rakovník a Benešov.
Známi nositelia.
Pozri v článku Franěk.